|  |  |
| --- | --- |
| KORRALDUS | 10.12.2024 nr  |

**Projekteerimistingimuste andmine**

Põhja-Pärnumaa Vallavalitsusele on esitatud 17.09.2024 projekteerimistingimuste taotlus nr 2411002/07148 tulekustutustiigi rajamiseks asukohaga Põhja-Pärnumaa vald, Kõnnu küla Kõrtsi (katastritunnus 27601:002:0044) kinnistule.

Projekteerimistingimuste eesmärgiks on rajada ja tulekustutusvee saamiseks tiik ja väljakaevatud pinnas kasutada ümbritseval maal.

Tegemist on maatulundusmaaga 100%, pindalaga 83821m². Kinnistu loodepoolses osas asub 20160 Lokuta-Kõnnu riigile kuuluv avalikult kasutatav tee koos oma kaitsevööndiga.

Kitsendusena ulatuvad kinnistule maaparandustööde hoiualad ja elektriliinid koos kaitsevöönditega.

Piirkonnas on toimunud tulekahju, kus hooned hävisid tulekustutusvee puuduse tõttu. Samuti ei ole võimalik teha rekonstrueerimistööde ja uuesehitiste projekte, kuna lähipiirkonnas tulekustutusvee võimalused puuduvad.

Tiigi suuruseks on kuni 0,5 ha ja maksimaalne sügavus 4 m.

Keskkonnamõju hindamise ja keskkonnajuhtimissüsteemi seaduse <https://www.riigiteataja.ee/akt/KeHJS> (edaspidi KeHJS) § 6 lg 1 on esitatud olulise keskkonnamõjuga tegevused, mille puhul on keskkonnamõju hindamine kohustuslik. Kinnistule kavandatav tegevus ei vasta ühelegi KeHJS § 6 lg 1 välja toodud tegevusele, tegevus kuulub KeHJS § 6 lg 2 p 1 ja 2 alla, mille korral on vajalik anda eelhinnang selgitamaks välja, kas tegevusega võib kaasneda oluline keskkonnamõju. Kavandataval tegevusel on otsene seos Vabariigi Valitsuse 29.08.2005. a määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“. Määruses on toodud §11 punkt 7 1 veekogu rajamine, kui selle veepeegli pindala on üks hektar või suurem **või kui eemaldatava pinnase kogus on vähemalt 10 000 kuupmeetrit**, mille puhul tuleb anda keskkonnamõju hindamise vajalikkuse eelhinnang.

**Planeeritud lahendus võib vajada keskkonnamõju hindamise eelhinnangu koostamist kui eemaldatava pinnase kogus ületab eelkirjeldatud piirmäära.**

(<https://www.riigiteataja.ee/akt/103062015002?leiaKehtiv>).

Tulekustutusvee saamiseks peab tiigile projekteerima kuivhüdrandi, mis ulatub kohani, kus päästeameti autod saavad seda kasutada (ehk siis juurdepääsuteeni või platsini, mis kannab päästeautot (ca 20 tonni). Taotletavad ehitised **peavad ära mahtuma** asendiskeemil näidatud maa-alale.

Kohalikul omavalitsusel on õigus kaaluda, milline rajatis on oluline. Põhja-Pärnumaa vallavalitsus leiab, et ehitusloakohustuslikud tiigid, mis ei ole detailplaneeringu kohustuslikud on siiski olulised rajatised ja nendele projekteerimistingimuste andmine või detailplaneeringu algatamine on valla igakordne asukohapõhine kaalutlusotsus.

 Võttes aluseks kohaliku omavalitsuse korralduse seaduse § 30 lõike 1 p 2, ehitusseadustiku § 26 lõike 2 p 1, § 28, § 33 lõike 1, majandus- ja taristuministri 02.07.2015 määruse nr 84 „Projekteerimistingimuste taotluste ja projekteerimistingimuste vorminõuded“ § 2 ning Põhja-Pärnumaa Vallavolikogu 21. veebruari 2018 määruse nr 10 „Planeerimisseaduse ja ehitusseadustiku rakendamine Põhja-Pärnumaa vallas“ § 6 punkt 1, annab Põhja-Pärnumaa Vallavalitsus korralduse:

1. Anda projekteerimistingimused aadressil Pärnu maakond, asukohaga Põhja-Pärnumaa vald, Kõnnu küla Kõrtsi (katastritunnus 27601:002:0044) kinnistule tulekustutusvee tiigi rajamiseks.
2. Kinnitada käesoleva korralduse lisana projekteerimistingimused (lisa 1) ja asendiskeem (lisa 2)
3. Projekteerimistingimused kehtivad viis aastat.
4. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Põhja-Pärnumaa Vallavalitsusele haldusmenetluse seadusega vaidemenet­lusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.
5. Korraldus jõustub projekteerimistingimuste taotlejale teatavakstegemisest.

vallavanem Piret Müür vallasekretär